[{"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000005", "text": "HomeNewyddionRhigymau a caneuon yn cael sylw wrth i Amser Rhigwm Mawr Cymru ddychwelyd ar gyfer 2022"}, {"text_idx": "#000006", "text": "Rhigymau a caneuon yn cael sylw wrth i Amser Rhigwm Mawr Cymru ddychwelyd ar gyfer 2022"}, {"text_idx": "#000007", "text": "Mae BookTrust Cymru, yr elusen ddarllen i blant, yn annog teuluoedd, ysgolion a lleoliadau blynyddoedd cynnar ledled Cymru i ymuno yn Amser Rhigwm Mawr Cymru yn ystod mis Chwefror."}, {"text_idx": "#000008", "text": "Bellach yn ei bedwaredd flwyddyn, mae Amser Rhigwm Mawr Cymru\u2019n ddathliad cenedlaethol wythnos o hyd ar gyfer rhannu rhigymau, barddoniaeth a chaneuon dwyieithog a\u0302 phlant yn y blynyddoedd cynnar. Mae\u2019n cael ei gyflwyno mewn partneriaeth a\u0302 meithrinfeydd, ysgolion, llyfrgelloedd a lleoliadau eraill sy\u2019n cefnogi plant ledled Cymru. Gall teuluoedd gymryd rhan ar lein hefyd, ble bydd modd gweld fideos hwyliog gan awduron a chwedleuwyr, taflenni gweithgaredd a chystadlaethau."}, {"text_idx": "#000009", "text": "Yn 2021, cyhoeddodd Llywodraeth Cymru fod \u00a35m yn ychwanegol o gyllid yn cael ei roi i ariannu rhaglenni darllen ledled Cymru er mwyn \u2018tanio angerdd am ddarllen\u2019 gan gynnwys buddsoddiad ychwanegol ar gyfer BookTrust Cymru. Eleni, diolch i\u2019r cyllid ychwanegol hwn, mae BookTrust Cymru\u2019n barod i ymestyn ei ddylanwad drwy gyfrwng Amser Rhigwm Mawr Cymru. yn ogystal a\u0302 chyrraedd at blant a theuluoedd drwy gyfrwng llyfrgelloedd, ysgolion a lleoliadau blynyddoedd cynnar, bydd yr elusen hefyd yn ymgysylltu a\u0302\u2019r teuluoedd hynny sydd angen y gefnogaeth fwyaf yn uniongyrchol, gan sicrhau eu bod yn cael y gefnogaeth a\u2019r anogaeth sydd ei angen arnynt i gymryd rhan. Y bwriad yw gweld dros 450 lleoliad a 24,000 o blant rhwng 0-6 oed yn cymryd rhan."}, {"text_idx": "#000011", "text": "Yn ogystal a\u0302 chreu hwyl i blant, mae ymgysylltu a\u0302 llyfrau, straeon a chaneuon o oedran ifanc iawn yn hanfodol i annog dull chwareus o ymwneud a\u0302 datblygu iaith a sgiliau cymdeithasol, ac mae\u2019n helpu i gefnogi datblygiad holistig babis a phlant bach. Mae odli a rhigymu\u2019n ffordd wych i blant godi\u2019u hyder er mwyn siarad, canu ac ymuno."}, {"text_idx": "#000014", "text": "\u201cMae\u2019n hynod gyffrous gweld pedwaredd flwyddyn ein dathliad Cymru gyfan o ganu a rhigymu\u2019n cyrraedd at fwy o blant a theuluoedd nag erioed o\u2019r blaen. Gyda chefnogaeth ariannol Llywodraeth Cymru, mae Amser Rhigwm Mawr Cymru\u2019n cefnogi ac annog teuluoedd o bob rhan o Gymru i gael hwyl yn canu, odli ac ymgysylltu a\u0302 llyfrau a straeon. Mae cymryd rhan yn ffordd wych o gryfhau perthynas plant ag iaith, codi\u2019u hyder a\u2019u cefnogi ar eu taith ddarllen ehangach. Rydyn ni\u2019n ddiolchgar am gyfraniadau ein rhwydwaith o bartneriaid ar draws ysgolion, llyfrgelloedd a lleoliadau blynyddoedd cynnar sydd wedi gweithio gyda ni i sicrhau fod holl blant Cymru\u2019n cael y cyfle i gymryd rhan yn nathliadau\u2019r wythnos hon.\u201d"}, {"text_idx": "#000016", "text": "\u201cMae odli a chanu mor bwysig ar gyfer datblygu iaith, yn ogystal a\u0302 bod yn ffordd hwyliog a diddorol i\u2019n dysgwyr ieuengaf ddatblygu sgiliau sylfaenol ar gyfer bywyd. Rwy\u2019n falch iawn y bydd mwy o blant nag erioed yn gallu cymryd rhan yn Amser Rhigwm Mawr Cymru eleni o ganlyniad i fuddsoddiad gan Lywodraeth Cymru. Mae\u2019n bwysig bod pawb yn gallu manteisio ar weithgareddau fel hyn sy\u2019n helpu datblygu eu sgiliau a meithrin eu hyder \u2013 mae hyn yn arbennig o bwysig o ran cefnogi plant o\u2019n cefndiroedd mwyaf difreintiedig. Rwy\u2019n gobeithio bydd llawer o deuluoedd ledled Cymru yn mwynhau cymryd rhan yn y gweithgareddau sydd ar gael drwy gydol yr wythnos.\u201d"}, {"text_idx": "#000018", "text": "I ddysgu mwy ewch i wefan BookTrust Cymru neu dilynwch eu cyfrif Twitter @BookTrustCymru"}, {"text_idx": "#000020", "text": "Mae BookTrust wedi ymrwymo i gael plant i ddarllen, am ein bod ni\u2019n gwybod fod plant sy\u2019n darllen yn fwy hapus, iach a thosturiol ac yn fwy creadigol. Mae\u2019n cefnogi\u2019u datblygiad iaith cynnar ac maen nhw\u2019n gwneud yn well yn yr ysgol hefyd."}, {"text_idx": "#000021", "text": "Ni yw elusen ddarllen plant fwyaf y DU; bob blwyddyn byddwn ni\u2019n cyrraedd at 3.9 miliwn o blant ledled y DU gyda llyfrau, adnoddau a chefnogaeth i helpu i ddatblygu cariad at ddarllen, am ein bod ni\u2019n gwybod fod darllen y gallu trawsnewid bywydau."}, {"text_idx": "#000022", "text": "Rydyn ni\u2019n gweithio gydag amrywiaeth o bartneriaid i gyffroi plant am lyfrau, rhigymau a straeon, oherwydd os yw darllen yn hwyl, bydd plant eisiau darllen! Cyflenwir ein llyfrau drwy gyfrwng ymarferwyr iechyd, llyfrgelloedd, ysgolion a\u2019r blynyddoedd cynnar, ac fe\u2019u cefnogir gan ganllawiau, cyngor ac adnoddau i annog yr arfer o ddarllen."}]